Title: O tečaju
Course: Osnove korištenja Google dokumenata > Section: O tečaju

Saznajte što su Google dokumenti, koje su njihove mogućnosti i naučite kako se njima koristiti.

O tečaju

O tečaju

U ovom poglavlju možete saznati koja je svrha ovoga tečaja i koji su ishodi učenja te se možete upoznati s uputama za polaznike i vidjeti tko je izradio tečaj.

Svrha ovog tečaja i ishodi učenja

Svrha ovog tečaja i ishodi učenja

Svrha ovog tečaja je pomoći nastavnicima da unaprijede svoju nastavu koristeći besplatne alate za stvaranje i dijeljenje dokumenata unutar prozora web preglednika.
Po završetku ovog tečaja, polaznici će moći:
- Kreirati i uređivati dokumente unutar Google diska
- Postavljati dokumente sa svog računala u aplikaciju Google disk te preuzimati dokumente iz aplikacije
- Organizirati dokumente unutar aplikacije
- Dodjeljivati prava za pristup dokumentima te njihovo uređivanje.

Upute za polaznike

Upute za polaznike

Pristup tečaju slobodan je za sve korisnike CARNetovog sustava Loomen. Nakon pristupanja sustav vas je dodao tečaju u ulozi studenta i možete ga pregledavati neograničen broj puta. Za odjavu iz tečaja potrebno je odabrati mogućnost Ispiši me iz kolegija koja se nalazi u bloku Administracija, u lijevom stupcu tečaja, a dostupna je i u korisničkom profilu. Nakon odjave tečaj se više neće prikazivati u popisu vaših kolegija na naslovnici. Ista pravila vrijede i za tečajeve koje smo odabrali kao primjere dobre prakse.
Tečaj Osnove korištenja Google diska izrađen je u resursu koji se naziva Knjiga (eng. Book), a omogućit će vam jednostavno i lagano prolaženje kroz sadržaj. Na naslovnici tečaja, u lijevom i desnom stupcu, možete pronaći blokove koji vam mogu pomoći u učenju i snalaženju unutar tečaja.

Impresum

Impresum

Autor tečaja

Gordana Benat, CARNet

Jasna Jović, CARNet

Suradnici na tečaju

Tomislav Negulić, CARNet
Snimanje događaja na ekranu.

Ivica Matotek, CARNet
Podrška u implementaciji tečaja u Moodle.

Gordana Jugo, CARNet
Korektura sadržaja.

Daniel Domović, CARNet
Snimanje događaja na ekranu Uređivanje dokumenata.

Tečaj je nastao u veljači 2014. godine.
Snimke zaslona prikazuju izgled i mogućnosti Google Diska koje su u vrijeme izrade tečaja bile aktualne.